Riberbula

A riberbula (o riverbula) hè un strumentu musicale tipicu di a musica folclorica. Issu strumentu hè statu in usu in parechji paesi, in particulari in Europa meridiunale in Asia, in Indunesia è in Melanesia. In Sicilia in particulare, a riberbula si chjama "marranzanu". Di fatti, a riberbula hè antica antica, è hè cunsiderata cum'è unu di i sturmenti più antichi di u mondu.

Si cumpone di un arcu metallicu curvu è rigidu, guasi cumpletamente chjusu, è di diamitru variabile, tra 4 è 7 centimetri, di una linguetta metallica fina, azziunata incu u ditu, vicinu à a bocca, chì serve da cascia sunora.

 In Corsica 
A riberbula hè unu di i Strumenti musicali di Corsica. In i tempi, a riberbula era fabbricata da i stazzunaghji. A riberbula era pupulare è usata in tutta a Corsica, in particulare da i mulatteri è da i pastori. Era l'usu di fabbricà dinù una scatula per pruteghje la. 'Ssa scatula era fatta di scopa. Si vindia anche in l'annu 1960.

À i tempi d'oghje, a riberbula hè fabricata di manera industriale.

A riberbula hè ancu chjamata in corsu riebula, rivergula o riberbera.

 Ligami 
 The world's most complete Jew's Harp Collection
 A Riberbula, Scola di Monticellu
 I strumenti musicali tradiziunali di Corsica - Musicorsica

File:Munniharppu ääninäyte.ogg

Da vede dinò
Cialamella
Mandulinu
Vuvuzela
À cappella

Categoria:Strumenti musicali
Categoria:Strumenti musicali di Corsica